
ΑΠΟΦΑΣΕΙ Σ 

Αριθ. πρωτ.: 22401/99 ( 1 ) 

Σύσταση Νομικού Προσώπου στο Δήμο Ελασσόνας Ν. 
Λάρισας με την επωνυμία «Οργανισμός Νεολαίας και 
Άθλησης Δήμου Ελασσόνας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 203 του Δημοτικού και Κοινοτικού Κώδι¬ 
κα (Π.Δ.410/95 ΦΕΚΑ’231). 

β) Του άρθρου 6 του Ν. 2503/97 

γ) Του άρθρου 2 του 2081/92 

2. Την αριθμ. 149/99 απόφαση του Δημοτικού Συμβου¬ 
λίου του Δήμου Ελασσόνας περί σύστασης του Νομικού 
Προσώπου. 

3. Την αριθμ. 2172/29-8-97 απόφαση του Γενικού Γραμ¬ 
ματέα Περιφέρειας Θεσσαλίας για την μεταβίβαση εξου¬ 
σίας υπογραφής «Με Εντολή Γενικού Γ ραμματέα» στους 
προϊσταμένους Διευθύνσεων, αποφασίζουμε: 

Συστήνουμε στο Δήμο Ελασσόνας Νομικό Πρόσωπο 
Δημοσίου Δικαίου με την επωνυμία «Οργανισμός Νεολαί¬ 
ας και Άθλησης Δήμου Ελασσόνας». 


Άρθρο 1 

ΣΥΣΤΑΣΗ-ΝΟΜΙΚΗ ΜΟΡΦΗ - ΕΔΡΑ-ΕΠΩΝΥΜΙΑ 

Ιδρύεται στο Δήμο Ελασσόνας ίδιο Νομικό Πρόσωπο 
Δημοσίου Δικαίου με την επωνυμία « Οργανισμός Νεολαί¬ 
ας και Άθλησης Δήμου Ελασσόνας (Ο.Ν.Α.Δ.Ε.), σύμφω¬ 
να με το άρθρο 203 του Π.Δ.410/95. 

Η Νομική μορφή του Ο.Ν.Α.Δ.Ε. είναι Δημοτικό Νομικό 
Πρόσωπο Δημοσίου Δικαίου και έχει άμεση εξάρτηση και 
εποπτεία από τον Δήμο Ελασσόνας, διέπεται δε από τις 
νομικές διατάξεις που ισχύουν κάθε φορά για τα Νομικά 
Πρόσωπα και από τις αντίστοιχες του Δημοτικού και Κοι¬ 
νοτικού Κώδικα. 

Άρθρο 2 

Σκοποί 

Σκοποί του Οργανισμού Νεολαίας και Άθλησης Δήμου 
Ελασσόνας είναι: 

1. Η δημιουργία και λειτουργία αθλητικών κέντρων και 
γυμναστηρίων, χώρων αθλοπαιδιών και γυμναστικής έτσι 
που να καλύπτονται οι ανάγκες για άθληση των δημοτών 
και ιδιαίτερα των νέων. 

2. Η οργάνωση συνεδρίων, σεμιναρίων, διαλέξεων και 
εκδηλώσεων αθλητικού περιεχομένου. 

3. Η καλλιέργεια φιλάθλου πνεύματος μακριά από φα¬ 
νατισμό, ανταγωνισμούς και κερδοσκοπικούς στόχους. 

4. Η καλλιέργεια των σωματικών και πνευματικών ικανο¬ 
τήτων. 

5. Η συνεργασία με όλους τους φορείς (κρατικούς ή μη, 
αθλητικούς συλλόγους, ενώσεις κλπ.) για την ανάπτυξη 
του αθλητισμού στην περιοχή του Δήμου. 

6. Η λειτουργία επιτροπών για την αξιοποίηση κάθε δυ¬ 
νατότητας, των νέων σε προγράμματα αθλητισμού και άλ¬ 
λων συναφών δράσεων. 

7. Η ανάπτυξη μαζικού Αθλητισμού αναλόγως της ηλι¬ 
κίας των ενδιαφερομένων και η ενίσχυση του σωματεια¬ 
κού αθλητισμού. 

8. Η έκδοση περιοδικών, εντύπων για την προβολή τοπι¬ 
κών αθλητικών θεμάτων. 

Άρθρο 3 
Σφραγίδα 

Ο Ο.Ν.Α.Δ.Ε. έχει σφραγίδα στρογγυλή. Αποτελείται 
από τρεις επάλληλους και ομόκεντρους κύκλους, η οποία 
στον εξωτερικό κύκλο φέρει τις λέξεις «ΕΛΛΗΝΙΚΗ ΔΗ- 

ΜΟΚΡΑΤΙΑ - ΝΟΜΟΣ ΛΑΡΙΣΑΣ» στον εσωτερικό κύκλο 
«ΟΡΓΑΝΙΣΜΟΣ ΝΕΟΛΑΙΑΣ ΚΑΙ ΑΘΛΗΣΗΣ ΔΗΜΟΥ 
ΕΛΑΣΣΟΝΑΣ» (Ο.Ν.Α.Δ.Ε.) στο μέσοτου κύκλου είναι χα¬ 
ραγμένο το εθνόσημο. 

Άρθρο 4 
Πόροι 

Πόροι του οργανισμού νεολαίας και άθλησης είναι: 

1. Η ετήσια επιχορήγηση από το Δήμο. 

2. Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών, σωματείων 
κ.λπ. 

3. Εισπράξεις από το αντίτιμο των πραγμάτων ή των 
υπηρεσιών που παρέχει το Νομικό Πρόσωπο. 

4. Πρόσοδοι από τη δική του περιουσία. 

5. Η επιχορήγηση ή κάθε άλλη παροχή από το Δημόσιο 
ή άλλο νομικό πρόσωπο Δημοσίου Δικαίου, είτε απ’ ευ¬ 
θείας προς αυτόν είτε προς τον Δήμο με αποδέκτη τον 
Οργανισμό. 

Άρθρο 5 
Περιουσία 

Περιουσία του νομικού προσώπου είναι όλα τα υπάρχο¬ 
ντα ήδη ακίνητα που χρησιμοποιούνται για αθλητικούς 
σκοπούς (γήπεδα, αθλητικοί χώροι, γυμναστήρια, κτίρια 
κλπ.) όπως θα καταγραφούν στα επίσημα βιβλία σύμφω¬ 
να με τις ισχύουσες διατάξεις μετά την απόφαση του Δη¬ 
μοτικού Συμβουλίου για δωρεάν παραχώρηση της χρή- 
σεως καθώς και κάθε άλλος χώρος που θα παραχωρηθεί 
στο μέλλον με όμοια απόφαση. 

Άρθρο 6 

Όργανα Διοίκησης και λειτουργίας. Τρόπος εκλογής. 

Α. Το Διοικητικό Συμβούλιο 

Το Διοικητικό Συμβούλιο του Οργανισμού Νεολαίας και 
Άθλησης του Δήμου Ελασσόνας είναι Ιδμελές και αποτε- 
λείται: 

1. Από το Δήμαρχο ή Αντιδήμαρχο ή άλλο μέλος του 
Δημοτικού Συμβουλίου ή Δημότη που ορίζεται από το Δή¬ 
μαρχο, ως Πρόεδρο. 

2. Από τέσσερις (4) Δημοτικούς Συμβούλους. 

3. Από δέκα (10) δημότες, κατοίκους της έδρας και των 
Δημοτικών Διαμερισμάτων του Δήμου που έχουν ιδιαίτε¬ 
ρη δράση, ή ειδικές γνώσεις στον τομέα του Αθλητισμού 
και της Νεολαίας. 

Οι πιο πάνω δέκα (10) δημότες επιλέγονται από κατά¬ 
λογο που σχηματίζεται μετά από πρόταση των αθλητικών 
σωματείων ή αντίστοιχων φορέων Νεολαίας και Άθλησης 
και από πέντε (5) άτομα που θα προταθούν από κάθε συν¬ 
δυασμό που εκπροσωπείται στο Δημοτικό Συμβούλιο. Κά¬ 
θε φορέας που δραστηριοποιείται ένα τουλάχιστο χρόνο 
πριν την επιλογή έχει δικαίωμα να προτείνει έως τρία (3) 
πρόσωπα σε διάστημα πέντε (5) ημερών από τη σχετική 
πρόσκληση. Σε περίπτωση που δεν υποβληθούν εμπρό¬ 
θεσμες προτάσεις, το Δημοτικό Συμβούλιο επιλέγει ελεύ¬ 
θερα κατά την κρίση του. Η συγκρότηση του Διοικητικού 
Συμβουλίου γίνεται ως εξής: 

1. Ο Πρόεδρος του Διοικητικού Συμβουλίου ορίζεται 
από το Δήμαρχο, όπως αναφέρεται παραπάνω. 

2. Από τους τέσσερις (4) Δημοτικούς Συμβούλους οι 
δύο (2) εκλέγονται από την πλειοψηφία του Δημοτικού 
Συμβουλίου και οι δύο (2) από την μειοψηφία, αναλογικά. 

3. Η εκλογή των υπόλοιπων δέκα (10) μελών γίνεται από 


ενιαίο ψηφοδέλτιο. Ο κάθε Δημοτικός Σύμβουλος,έχει δι¬ 
καίωμα να θέτει μέχρι επτά (7) σταυρούς προτίμησης. 

Κατά την εκλογή των τακτικών μελών εκλέγονται και 
ισάριθμα αναπληρωματικά. 

Το Διοικητικό Συμβούλιο στην πρώτη του συνεδρίαση 
εκλέγει την Εκτελεστική Επιτροπή. 

Το Διοικητικό Συμβούλιο βρίσκεται σε απαρτία εφόσον 
παρευρίσκονται οκτώ (8) τουλάχιστον από τα μέλη του. 

Η Εκτελεστική Επιτροπή. 

Η Εκτελεστική Επιτροπή αποτελείται από τον Πρόεδρο 
που είναι το ίδιο πρόσωπο με τον Πρόεδρο του Διοικητι¬ 
κού Συμβουλίου, τον Αντιπρόεδρο και τρία (3) μέλη. 

Τα τέσσερα (4) μέλη της Εκτελεστικής Επιτροπής εκλέ¬ 
γονται από τα μέλη του Διοικητικού Συμβουλίου με μυστι¬ 
κή ψηφοφορία η οποία διεξάγεται ενώπιον εφορευτικής 
επιτροπής. Η εφορευτική επιτροπή αποτελείται από μέλη 
του Διοικητικού Συμβουλίου που δεν είναι υποψήφιοι. Κά¬ 
θε μέλος του Διοικητικού Συμβουλίου μπορεί να θέσει μέ¬ 
χρι τρεις (3) σταυρούς προτίμησης. 

Σε περίπτωση ισοψηφίας γίνεται κλήρωση. 

Η Εκτελεστική Επιτροπή στην πρώτη της συνεδρίαση 
εκλέγει τον Αντιπρόεδρο. 

Γ. Η Διοικητική Γραμματεία: 

Η/ο Διοικητική/ός Γραμματέας του Ο.Ν.Α.Δ.Ε ορίζεται 
από το Δημοτικό Συμβούλιο με απόφασή του και είναι 
υπάλληλος του Δήμου. 

Άρθρο 7 

Σύγκληση και λειτουργία του Διοικητικού Συμβουλίου 

Το διοικητικό συμβούλιο συνεδριάζει υποχρεωτικά μία 
(1) φορά το μήνα. Συνεδριάζει όμως και όταν οι υποθέσεις 
του Οργανισμού το απαιτούν. Το διοικητικό συμβούλιο 
συγκαλεί σε συνεδρίαση ο Πρόεδρος αυτού με γραπτή 
πρόσκληση που επιδίδεται στα μέλη του διοικητικού συμ¬ 
βουλίου τρεις (3) τουλάχιστον μέρες πριν από την ημέρα 
που ορίζεται για τη συνεδρίαση. Στην πρόσκληση ανα¬ 
γράφονται και τα θέματα που θα συζητηθούν. Σε εξαιρε¬ 
τικές και επείγουσες περιπτώσεις το Συμβούλιο του Ορ¬ 
γανισμού μπορεί να συνεδριάζει την ίδια μέρα που κοινο¬ 
ποιείται η πρόσκληση στην οποία θα αναφέρεται και ο 
λόγος που η συνεδρίαση γίνεται επειγόντως. 

Για την πρόσκληση των μελών του διοικητικού συμβου¬ 
λίου προκειμένου να επιτευχθεί η απαιτούμενη πλειοψη¬ 
φία και για να είναι εκτελεστές οι αποφάσεις κ.λπ. εφαρ¬ 
μόζονται αντίστοιχα οι διατάξεις του Δημοτικού και Κοι¬ 
νοτικού Κώδικα που ισχύουν για το Δημοτικό Συμβούλιο. 

Άρθρο 8 

Αρμοδιότητες του Διοικητικού Συμβουλίου 

Το Διοικητικό συμβούλιο αποφασίζει για κάθε θέμα του 
οργανισμού νεολαίας και άθλησης. Ειδικότερα αποφασί¬ 
ζει: 

1. Για τη δημιουργία και λειτουργία αθλητικών κέντρων 
και χώρων γυμναστηρίων, χώρων αθλοπαιδιών και γυ¬ 
μναστικής και γενικά χώρων αθλητικής δραστηριότητας. 

2. Για την αγορά ή τη μίσθωση των απαραίτητων εγκα¬ 
ταστάσεων, χώρων και μέσων για την προμήθεια μηχα¬ 
νών, οργάνων, επίπλων, οχημάτων καιλοιπού εξοπλισμού 
που είναι απαραίτητα για τις λειτουργίες αυτές. 

3. Γ ια τον ετήσιο προϋπολογισμό και απολογισμό του 
οργανισμού νεολαίας και άθλησης καθώς και γιατηντρο- 
ποποίηση του προϋπολογισμού. 

4. Γ ια την οργάνωση αθλητικών εκδηλώσεων, συναντή- 

σεων, την οργάνωση σεμιναρίων, ομιλιών, συζητήσεων, 
προβολών κ.λπ. και κάθε άλλη ενέργεια που έχει σχέση με 
τη δημιουργία αθλητικής κίνησης στην πόλη. 

5. Ψηφίζει τον οργανισμό εσωτερικής υπηρεσίας του 
οργανισμού νεολαίας και άθλησης καθώς και τους ειδι¬ 
κούς κανονισμούς λειτουργίας των επί μέρους υπαρχό¬ 
ντων αθλητικών εγκαταστάσεων (γυμναστηρίων, χώρων 
αθλοπαιδιών κλπ). 

6. Για την εκποίηση ή ανταλλαγή ακινήτων και την επι¬ 
βάρυνσή τους με εμπράγματα δικαιώματα καθώς και για 
την αποδοχή κληρονομικών,δωρεών, κληροδοσιών κ.λπ. 

7. Γ ια τη σύναψη δανείων. 

8. Για την κατάρτιση των όρων των διακηρύξεων προ¬ 
μήθειας πραγμάτων, μισθώσεων κλπ. 

9. Γ ια την επιβολή τελών, δικαιωμάτων κ.λπ. χρήσεων 
των εγκαταστάσεων όπως ειδικότερα θα ορίζεται από τις 
σχετικές αποφάσεις. 

Άρθρο 9 

Αρμοδιότητες της Εκτελεστικής Επιτροπής 

Υλοποιεί τις αποφάσεις του Δ.Σ. Διαχειρίζεται την περι¬ 
ουσία του Ο.Ν.Α.Δ.Ε. Εισηγήται για την ανάθεση 
έργων,προμηθειών και εργασιών σύμφωνα με τις διατά¬ 
ξεις του Δ.Κ.Κ. 

Καταρτίζει ετήσιο πρόγραμμα δράσης του Ο.Ν.Α.Δ.Ε 
και το υποβάλει προς έγκριση στο Δ.Σ. Εισηγείται την 
πρόσληψη του απαιτούμενου προσωπικού σύμφωνα με 
τις διατάξεις του Δ.Κ.Κ και υποβάλει προς έγκριση την 
απόφαση του στο Δ.Σ. 

Άρθρο 10 

Αρμοδιότητες Προέδρου 

Ο Πρόεδρος: 

1. Είναι προϊστάμενος των υπηρεσιών του οργανισμού 
νεολαίας και άθλησης και τις διευθύνει καθώς και του εν 
γένει προσωπικού. 

2. Υπογράφει τα χρηματικά εντάλματα πληρωμής μέσα 
στα πλαίσια του προϋπολογισμού μετά από προηγούμε¬ 
νο έλεγχο των δικαιολογητικών των δαπανών από τον 
υπεύθυνο υπάλληλο της υπηρεσίας. 

3. Εκδίδει και υπογράφει πιστοποιητικά, βεβαιώσεις 
κ.λπ. καθώς και τις διάφορες συμβάσεις που συνάπτει ο 
οργανισμός νεολαίας και άθλησης. 

4. Παρίσταται στις συνεδριάσεις του διοικητικού συμ¬ 
βουλίου στις οποίες προεδρεύει. 

5. Επιμελείται την εκτέλεση των αποφάσεωντου Δ.Σ και 
της Ε.Ε. 

6. Επιμελείται γενικά την εφαρμογή του καταστατικού 
και των κανονισμών του Οργανισμού. 

7. Εκπροσωπεί τον Οργανισμό Νεολαίας και Άθλησης 
στα Δικαστήρια και σε κάθε δημόσια αρχή και έναντι τρί¬ 
των. 

Άρθρο 11 

Αρμοδιότητες Αντιπροέδρου 

Ο Αντιπρόεδρος αναπληρώνει τον Πρόεδρο σε όλα τα 
καθήκοντα των αρμοδιοτήτων του όταν ο Πρόεδρος αδυ¬ 
νατεί να τα ασκήσει για οποιονδήποτε λόγο. 

Άρθρο 12 

Διοικητικός Γραμματέας 

Ο Διοικητικός Γ ραμματέας είναι υπεύθυνος για την τή¬ 
ρηση βιβλίων, πρακτικών συνεδριάσεων του Δ.Σ και της 


Ε.Ε. βιβλίου εισερχομένων και εξερχομένων εγγράφων 
και γενικά για την τήρηση του αρχείου του Ο.Ν.Α.Δ.Ε. Συ- 
ντάσει τα πρακτικά των συνεδριάσεων του Δ.Σ. και Ε.Ε. 
Υπογράφει με τον Πρόεδρο κάθε έγγραφο και είναι αρ¬ 
μόδιος για την λειτουργία του Ο.Ν.Α.Δ.Ε. 

Άρθρο 13 

Διαχείριση 

1. Για την είσπραξη των εσόδων, την ανάληψη, εκκαθά¬ 
ριση και εντολή των δαπανών, για τον τρόπο και τη διαδι¬ 
κασία που θα εκδίδονται τα χρηματικά εντάλματα, για τα 
λογιστικά βιβλία και τον τρόπο που θα τηρούνται καθώς 
και για τα δικαιολογητικά των δαπανών, εφαρμόζονται οι 
διατάξεις της υφισταμένης νομοθεσίας και του Δημοτι¬ 
κού και Κοινοτικού Κώδικα. 

2. Επίσης για τις προμήθειες των υλικών, για τον τρόπο 
διενέργειας δημοπρασιών μισθώσεων, εκποιήσεων, 
εκτέλεσης έργων κ.λπ. εφαρμόζονται οι σχετικές διατά¬ 
ξεις του Δημοτικού Κώδικα. 

Άρθρο 14 
Προϋπολογισμός 

Στον προϋπολογισμό αναγράφονται όλα τα έσοδα και 
οι δαπάνες, του Οργανισμού Νεολαίας και Άθλησης. Ο 
τύπος αυτού είναι όμοιος με τον τύπο του προϋπολογι¬ 
σμού του Δήμου. Το διοικητικό συμβούλιο δυο μήνες πριν 
τη λήξη του έτους ψηφίζει τον προϋπολογισμό και τον 
προωθεί στο Δημοτικό Συμβούλιο για τη διατύπωση από 
αυτό της γνώμης του. 

Άρθρο 15 
Απολογισμός 

Ο απολογισμός του έτους που έληξε καταρτίζεται από 
την Εκτελεστική Επιτροπή και υποβάλλεται μέσω του 
Προέδρου στο Διοικητικό Συμβούλιο. Το Διοικητικό Συμ¬ 
βούλιο αφού τον ελέγξει, τον ψηφίζει με απόφασή του και 
τον υποβάλει στο Δημοτικό Συμβούλιο σύμφωνα με τις 
ισχύουσες διατάξεις. 

Άρθρο 16 
Θητεία 

Η θητεία του Προέδρου και των μελώντου Δ.Σ. είναι διε¬ 
τής. Λήγει πάντοτε με την εγκατάσταση του νέου Διοικη¬ 
τικού Συμβουλίου. Αν κατά τη διάρκεια της θητείαςτου Δι¬ 
οικητικού Συμβουλίου κενωθεί θέση για’ οποιονδήποτε 
λόγο αυτή συμπληρώνεται με απόφαση του Δημοτικού 
Συμβουλίου. 

Το διοικητικό συμβούλιο καταρτίζει τον Οργανισμό της 
Εσωτερικής Υπηρεσίας του Ο.Ν.Α.Δ. Ελασσόνας στον 
οποίο θα απεικονίζεται η διάρθρωση των υπηρεσιών, οι 
θέσεις, ο αριθμός και οι ειδικότητες του προσωπικού, 
προϊσταμένων, η μεραρχία και οι αρμοδιότητές των. Το 
προσωπικό θα προσλαμβάνεται με τις διατάξεις που ισχύ¬ 
ουν κάθε φορά. 

Με όμοια απόφαση καταρτίζεται ο Κανονισμός Λει¬ 
τουργίας του Ο.Ν.Α.Δ. Ελασσόνας. 

Η θητεία του πρώτου Δ.Σ. θα είναι μονοετής, δηλαδή μέ¬ 
χρι 31-12-2000. 

Μέχρι να εκδοθούν οι πιο πάνω αποφάσεις τα ζητήματα 
που προκύπτουν κάθε φορά ρυθμίζονται με αποφάσεις 
του Δημοτικού Συμβουλίου. 

Τελικές Μεταβατικές Διατάξεις 

Το γεγονός ότι από τις διατάξεις της παρούσας απόφα- 

σης προκαλείται δαπάνη σε βάρος του προϋπολογισμού 
του Δήμου Ελασσόνας, το ύψος της οποίας ανέρχεται για 
το έτος 2000 στο ποσό των 50.000.000 δραχμών για το 
οποίο έχει εγγράφει πίστωση στον Κ.Α. 212.9ε . Για δε τα 
έτη 2001, 2002, 2003 και 2004 δαπάνη αντίστοιχα ανά 
έτος 50.000.000 δρχ., 50.000.000 δρχ., 50.000.000 δρχ. 
και 50.000.000 δρχ. για τις οποίες θα εγγραφούν αντί¬ 
στοιχες πιστώσεις στους αντίστοιχους κωδικούς. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Λάρισσα, 10 Ιανουρίου 2000 

Με εντολή Γενικού Γραμματέα Περιφέρειας 
Ο Διευθυντής 
Γ. ΜΠΟΥΚΗΣ 
-♦- 

Αριθ. 22402/99 (2) 

Τροποποίηση συστατικής πράξης του Νομικού Προσώ¬ 
που «Πολιτιστικός Οργανισμός Δήμου Ελασσόνας», 
Νομού Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις: 

α) Του άρθρου 203 του Δημοτικού και Κοινοτικού Κώδι¬ 
κα (Π.Δ.410/95 ΦΕΚΑ’231). 
β) Του άρθρου 6 του Ν. 2503/97 
γ) Του άρθρου 2 του 2081/92. 

2. Την αριθμ. 148/99 απόφαση του Δημοτικού Συμβου¬ 
λίου του Δήμου Ελασσόνας περί τροποποιήσεως της συ¬ 
στατικής πράξης του Νομικού Προσώπου του Πολιτιστι¬ 
κού Οργανισμού Δήμου Ελασσόνας. 

3. Την αριθμ. 2172/29-8-97 απόφαση του Γ ενικού Γ ραμ¬ 
ματέα Περιφέρειας Θεσσαλίας για την μεταβίβαση εξου¬ 
σίας υπογραφής «Με Εντολή Γενικού Γ ραμματέα» στους 
προϊσταμένους Διευθύνσεων. 

4. Την αριθμ. 11742/93 απόφαση του Νομάρχη Λάρι¬ 
σας, περί σύστασης του Νομικού Προσώπου «Πολιτιστι¬ 
κός Οργανισμός Δήμου Ελασσόνας (Π.Ο.Δ.Ε.)» η οποία 
δημοσιεύθηκε στο ΦΕΚ455/93/τ. Β’, αποφασίζουμε: 

Τροποποιούμε την αριθμ. 11742/93 (αριθμός φύλλου 
455/93 - τεύχος Β’) απόφαση του Νομάρχη Λάρισας, ως εξής: 

Άρθρο 1 

ΕΠΩΝΥΜΙΑ-ΝΟΜΙΚΗ ΜΟΡΦΗ - ΕΔΡΑ 

Ιδρύεται Νομικό Πρόσωπο Δημοσίου Δικαίου, σύμφωνα 
με το άρθρο, 203 του Π.Δ. 410/95, με την επωνυμία «ΠΟΛΙ¬ 
ΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΕΛΑΣΣΟΝΑΣ» και με τον 
διακριτικό συντομογραφικό τίτλο «Π.Ο.Δ.Ε.», που έδρευει 
στην Ελασσόνα. Στο νέο Ν.Π.Δ.Δ. συγχωνεύονται, και τα 
Νομικά Πρόσωπα Δημοσίου Δικαίου του Δήμου: 
α) Δημοτική Βιβλιοθήκη 
και β) Δημοτική Φιλαρμονική. 

Η Νομική μορφή του Π.Ο.Δ.Ε. είναι Δημοτικό Νομικό 
Πρόσωπο Δημοσίου Δικαίου και έχει άμεση εξάρτηση και 
εποπτεία από τον Δήμο Ελασσόνας, διέπεται δε από τις 
νομικές διατάξεις που ισχύουν κάθε φορά για τα Νομικά 
Πρόσωπα και από τις αντίστοιχες του Δημοτικού και Κοι¬ 
νοτικού Κώδικα. 

Άρθρο 2 
ΣΦΡΑΓΙΔΑ 

Ο Π.Ο.Δ.Ε. έχει σφραγίδα, στρογγυλή. Αποτελείται από 


τρεις επάλληλους και ομόκεντρους κύκλους, η οποία 
στον εξωτερικό κύκλο φέρει τις λέξεις «ΕΛΛΗΝΙΚΗ ΔΗ- 
ΜΟίΟΡΑΤΙΑ-ΝΟΜΟΣ ΛΑΡΙΣΑΣ» στον εσωτερικό κύκλο 
ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΕΛΑΣΣΟΝΑΣ 
(Π.Ο.Δ.Ε.) στο μέσο του κύκλου είναι χαραγμένο το εθνό¬ 
σημο. 

Άρθρο 3 

ΣΚΟΠΟΙ ΚΑΙ ΜΕΣΑ ΓΙΑ ΤΗΝ ΕΠΙΔΙΩΞΗ ΤΟΥΣ 

Σκοποί του ΠΟΔΕ είναι η άνοδος του πολιτιστικού επι¬ 
πέδου του λαού του Δήμου της Ελασσόνας η καλλιέρ¬ 
γεια, στήριξη και ανάπτυξη κάθε μορφής πνευματικής, 
πολιτιστικής και καλλιτεχνικής δραστηριότητας των κα- 
τοίκωντης περιοχής. Η στήριξη της έρευνας στουςτομείς 
της επιστημονικής γνώσης, της Τέχνης, των Γ ραμμάτων 
και εν γένει του Πολιτισμού, η διατήρηση της παράδοσης 
και της πολιτιστικής μας κληρονομιάς και η προώθηση 
της Ειρήνης μεταξύ των λαών, μέσω του Πολιτισμού, σκο¬ 
πούς τους οποίους ο Πολιτιστικός Οργανισμός επιδιώκει 
και υλοποιεί με κάθε είδους πνευματικές, πολιτιστικές και 
καλλιτεχνικές δραστηριότητες και ειδικότερα: 

1. Με τη δημιουργία του Πνευματικού Κέντρου Ελασ¬ 
σόνας, γία τη στέγαση των δραστηριοτήτων του Πολιτι¬ 
στικού Οργανισμού. 

2. Με τη συνέχεια της λειτουργίας της Δημοτικής Βι¬ 
βλιοθήκης καθώς και με τον συνεχή εμπλουτισμό αυτής 
και τον εκσυγχρονισμό των αρχείων. 

3. Με τη λειτουργία της Φιλαρμονικής Ορχήστρας του 
Δήμου. 

4. Με τη λειτουργία, οργάνωση και ανάπτυξη της Σχο¬ 
λής Παραδοσιακών Χορών καθώς και την έρευνα πάνω 
στο συγκεκριμένο θέμα του ντόπιου παραδοσιακού υλι¬ 
κού. 

5. Με τη διοργάνωση των ετήσιων καλλιτεχνικών εκδη¬ 
λώσεων, με την ονομασία «Ελευθέρια», που πραγματο¬ 
ποιούνται από το 1983. 

6. Με τη διοργάνωση συνεδρίων, σεμιναρίων, διαλέξε¬ 
ων, που καλύπτουν όλους τους τομείς πνευματικού, πολι¬ 
τιστικού, επιστημονικού, κοινωνικού, καλλιτεχνικού, θρη¬ 
σκευτικού και εθνικού ενδιαφέροντος του σύγχρονου αν¬ 
θρώπου. 

7. Με τη διοργάνωση πολιτιστικών και καλλιτεχνικών εκ¬ 
δηλώσεων, όπως συναυλίες, θεατρικές παραστάσεις, πα¬ 
ραστάσεις παραδοσιακού και σύγχρονου χορού, εκθέ¬ 
σεις ζωγραφικής, γλυπτικής κλπ. από τον ίδιο ή με τη συ¬ 
νεργασία άλλων πολιτιστικών φορέων. 

8. Μετη δημιουργία ιματιοθήκης λαϊκών παραδοσιακών 
ενδυμάτων, που θα χρησιμοποιούν τα χορευτικά συγκρο¬ 
τήματα του Δήμου. 

9. Με την πραγματοποίηση κινηματογραφικών προβο¬ 
λών, με αξιόλογα έργα της 7ης Τέχνης. 

10. Με την έκδοση περιοδικών εντύπων, για την προβο¬ 
λή και μελέτη τοπικών θεμάτων πολιτισμού, οικονομίας, 
τουρισμού, υγείας, περιβάλλοντος κ.λπ. 

11. Με την παραγωγή επιμορφωτικών τηλεοπτικών προ¬ 
γραμμάτων, βιντεοταινιών ιστορικού, πολιτιστικού και επι¬ 
στημονικού περιεχομένου, για την προβολή της Ελασσόνας. 

12. Με προκηρύξεις διαγωνισμών και παράλληλη αθλο- 
θεσία για τη συγγραφή μελετών τοπικού ενδιαφέροντος, 
με ιστορικό, λαογραφικό, αρχαιολογικό και λογοτεχνικό 
περιεχόμενο. 

13. Με τη διοργάνωση εκδηλώσεων ειδικά για τα παιδιά 
και τη νέα γενιά. 

14. Με τη διοργάνωση και καθιέρωση του Ελασσονίτι- 
κου Καρναβαλιού και διαφόρων άλλων ψυχαγωγικών εκ¬ 
δηλώσεων, την περίοδο των Απόκρεω. 

15. Με τη συγκρότηση Μουσικής Σχολής (Κλασσικής- 
Παραδοσιακής) και λειτουργία Δημοτικής Χορωδίας. 

16. Με τη δημιουργία εργαστηρίων εικαστικών τεχνών. 

17. Με τη διατήρηση και ενίσχυση των λαϊκών πανηγυ- 
ριών όλων των δημοτικών διαμερισμάτων του Δήμου. 

18. Με την πραγματοποίηση κάθε άλλης δραστηριότη¬ 
τας, που συμβάλλει στη διάσωση, προστασία, καλλιέρ¬ 
γεια και εξύψωση της Ελασσονίτικης πολιτιστικής κληρο¬ 
νομιάς. 

Για την αποτελεσματικότερη υλοποίηση των σκοπών 
του, ο Πολιτιστικός Οργανισμός συνεργάζεται με Κρατι¬ 
κές Υπηρεσίες, Πανεπιστήμια, Οργανισμούς, Ιδρύματα, 
Ινστιτούτα και Κέντρα παρόμοιων σκοπών από άλλες πό¬ 
λεις της Ελλάδας ή της αλλοδαπής καθώς και με ιδιώτες. 
Συνεργάζεται επίσης με επιστημονικούς και πολιτιστι¬ 
κούς φορείς καθώς και με τα πολιτιστικά σωματεία που 
υπάρχουν στο Δήμο Ελασσόνας, διατηρώντας προς αυτά 
σχέση μη ανταγωνιστική, αλλά σχέση συμπαράστασης 
και υποστήριξης, ηθικής και υλικής, σεβόμενος την οργα¬ 
νωτική τους αυτοτέλεια και καλύπτοντας τις χρηματοδο¬ 
τούμενες από αυτόν εκδηλώσεις τους, επιδιώκοντας, 
όμως, παράλληλα το ρόλο του συντονιστή των πολιτιστι¬ 
κών δραστηριοτήτων στην περιφέρεια του Δήμου Ελασ¬ 
σόνας. 

Άρθρο 4 
Πόροι 

Οικονομικοίπόροιτου Πολιτιστικού Οργανισμού Δήμου 
Ελασσόνας είναι: 

1) Η ετήσια επιχορήγηση του Δήμου Ελασσόνας. 

2) Η επιχορήγηση των Νομαρχιακών Αυτοδιοικήσεων 
και των Περιφερειακών Διοικήσεων του Ελληνικού Κρά¬ 
τους ή άλλων προγραμμάτων. 

3) Έκτακτες επιχορηγήσεις ή παροχές από το Κράτος, 
τους Δημόσιους Οργανισμούς, Υπουργεία, Τράπεζες 
κ.λπ. 

5) Κάθε είδους εισφορές, συνδρομές, κληρονομιές, 
κληροδοσίες κλπ. 

ε) Εισπράξεις από αντίτιμο παροχής υπηρεσιών. 

Άρθρο 5 
ΔΙΟΙΚΗΣΗ 

Το Διοικητικό Συμβούλιο του Πολιτιστικού Οργανισμού 
του Δήμου Ελασσόνας είναι Ιδμελές και αποτελείται: 

1. Από το Δήμαρχο ή Αντιδήμαρχο ή Δημοτικό Σύμβου¬ 
λο, ή δημότη Ελασσόνας ως Πρόεδρο που ορίζεται από 
το Δήμαρχο. 

2. Από τέσσερις δημοτικούς συμβούλους. 

3. Από δέκα δημότες, κατοίκους της έδρας του Δήμου 
και των Δημοτικών Διαμερισμάτων, που έχουν ιδιαίτερη 
δράση ή ειδικές γνώσεις στον τομέα του πολιτισμού, της 
επιστήμης και των γραμμάτων. 

Οι πιο πάνω δημότες επιλέγονται από κατάλογο που 
σχηματίζεται μετά από πρόταση των πολιτιστικών σωμα¬ 
τείων ή αντίστοιχους φορείς επιστημονικής, πνευματικής 
και πολιτιστικής ανάπτυξης και από πέντε (5) άτομα που 
θα προτείνει ο κάθε συνδυασμός που μετέχει στο εκά- 
στοτε Δημοτικό Συμβούλιο. Κάθε φορέας που δραστη¬ 
ριοποιείται ένα τουλάχιστο χρόνο πριν την 
επιλογή έχει δικαίωμα να προτείνει έως τρία (3) πρόσωπα 


σε διάστημα πέντε (5) ημερών από τη σχετική πρόσκληση 
του προέδρου του Δημοτικού Συμβουλίου. 

Οι φορείς καταθέτουν ή αποστέλλουντις προτάσεις τους 
στη Διοικητική Γραμματεία του Πολιτιστικού Οργανισμού, 
μέσα στην καθοριζομένη προθεσμία, με μέριμνα της οποί¬ 
ας καταρτίζεται ο κατάλογος των υποψηφίων από τους 
οποίους θα εκλεγούν τα μέλη της Διοίκησης του Πολιτιστι¬ 
κού Οργανισμού που αναφέρονται στο σημείο 3 του παρό¬ 
ντος άρθρου. Η εκλογή γίνεται από το Δημοτικό Συμβούλιο 
με μυστική ψηφοφορία. Η πρόσκληση που απευθύνει ο 
Πρόεδρος του Δημοτικού Συμβουλίου προς τα μέλη του για 
συνεδρίαση, με σκοπό την εκλογή των μελώντης Διοίκησης 
του Πολιτιστικού Οργανισμού πρέπει απαραίτητα να συνο¬ 
δεύεται από τον κατάλογο των υποψηφίων που κατάρτισε η 
Διοικητική Γραμματείατου Πολιτιστικού Οργανισμού. 

Σε περίπτωση που δεν υποβληθούν εμπρόθεσμες προ¬ 
τάσεις εκ μέρουςτων φορέωντο Δημοτικό Συμβούλιο επι¬ 
λέγει ελεύθερα κατά την κρίση του. 

Άρθρο 6 

ΘΗΤΕΙΑ 

Η θητεία του Προέδρου και των μελών του διοικητικού 
συμβουλίου είναι διετής. Αν κατά τη διάρκεια της θητείας 
του διοικητικού συμβουλίου κενωθεί θέση για οποιοδή- 
ποτε λαγό αυτή συμπληρώνεται με απόφαση του Δημοτι¬ 
κού Συμβουλίου από τα αναπληρωματικά μέλη. Ειδικά για 
το έτος 2000 είναι μονοετής. 

Άρθρο 7 

ΟΡΓΑΝΑ ΛΕΙΤΟΥΡΓΙΑΣ 

1) Ιδμελές Διοικητικό Συμβούλιο. 

2) 5 μελής Εκτελεστική Επιτροπή. 

3) Διοικητική Γραμματεία (υπάλληλος ή υπάλληλοι του 
Δήμου). 

Άρθρο 8 

ΕΚΛΟΓΗ ΟΡΓΑΝΩΝ 

Α.. ΔΙΟΙΚΗΤΙΚΟ ΣΥΜΒΟΥΛΙΟ. 

Το Διοικητικό Συμβούλιο του Πολιτιστικού Οργανισμού 
του Δήμου Ελασσόνας είναι Ιδμελές και αποτελείται: 

1. Από το Δήμαρχο ή Αντιδήμαρχο ή άλλο μέλος του Δη¬ 
μοτικού Συμβουλίου ή δημότη που ορίζεται από το Δή¬ 
μαρχο ως Πρόεδρο. 

2. Από τέσσερις (4) Δημοτικούς Συμβούλους. 

3. Από δέκα δημότες κατοίκους της έδρας και των Δη¬ 
μοτικών Διαμερισμάτων που έχουν ιδιαίτερη δράση ή ει¬ 
δικές γνώσεις στοντομέατου πολιτισμού. Η συγκρότηση 
του Διοικητικού Συμβουλίου γίνεται ως εξής: 

1. Ο Πρόεδρος ορίζεται από το Δήμαρχο όπως αναφέ- 
ρεται παραπάνω. 

2. Από τους τέσσερις (4) Δημοτικούς Συμβούλους οι 
δύο (2) εκλέγονται από την παράταξη της πλειοψηφίας 
του Δημοτικού Συμβουλίου και οι δύο (2) από τις παρατά¬ 
ξεις της μειοψηφίας,αναλογικά. 

3. Η εκλογή των υπολοίπων δέκα (10) μελών γίνεται από 
ενιαίο ψηφοδέλτιο. Ο κάθε Δημοτικός Σύμβουλος έχει δι¬ 
καίωμα να θέτει μέχρι επτά (7) σταυρούς προτίμησης. 

Κατά την εκλογή των τακτικών μελών εκλέγονται και 
ισάριθμα αναπληρωματικά. Το Διοικητικό Συμβούλιο 
στην πρώτη του συνεδρίαση εκλέγειτην Εκτελεστική Επι¬ 
τροπή. 

Β. Η Εκτελεστική Επιτροπή. 

Η Εκτελεστική Επιτροπή αποτελείται από τον Πρόεδρο 

που είναι το ίδιο πρόσωπο με τον Πρόεδρο του Διοικητι¬ 
κού Συμβουλίου, τον Αντιπρόεδρο, το Γενικό Γραμματέα 
και δύο (2) μέλη. 

Τα τέσσερα (4) μέλη της Εκτελεστικής Επιτροπής 
εκλέγονται από τα μέλη του Δ.Σ. του Π.Ο.Δ.Ε. με μυ¬ 
στική ψηφοφορία η οποία διεξάγεται ενώπιον τριμε¬ 
λούς εφορευτικής Επιτροπής. Η εφορευτική επιτροπή 
αποτελείται από μέλη του Διοικητικού Συμβουλίου που 
δεν είναι υποψήφιοι. Κάθε μέλος μπορεί να θέσει μέχρι 
τρεις (3) σταυρούς προτίμησης. Σε περίπτωση ισοψη- 
φίας των υποψηφίων γίνεται κλήρωση. Η Εκτελεστική 
Επιτροπή στην πρώτη της συνεδρίαση εκλέγει με μυ¬ 
στική ψηφοφορία ξεχωριστά τον Αντιπρόεδρο και τον 
Γενικό Γραμματέα. 

Γ. Η Διοικητική Γραμματεία. 

Η/ο Διοικητική/ός Γραμματέας του Π.Ο.Δ.Ε ορίζεται 
από το Δημοτικό Συμβούλιο με απόφασή του και είναι 
υπάλληλος του Δήμου. 

Η πρόσκληση για την εκλογή Εκτελεστικής Επιτροπής 
γίνεται από τον Πρόεδρο του Δ.Σ. Σε περίπτωση απου¬ 
σίας του, από τον πλειοψηφούντα Δημοτικό Σύμβουλο, 
επτά (7) ημέρες μετά την εκλογή του Δ.Σ. 

Οι αποφάσεις του Δ.Σ. λαμβάνονται κατά πλειοψηφία. 

Το Δ.Σ. βρίσκεται σε απαρτία εφόσον παρευρίσκονται 
οκτώ (8) τουλάχιστον από τα μέλη του. 

Άρθρο 9 

Σύγκληση και λειτουργία του Διοικητικού Συμβουλίου 

Το Διοικητικό Συμβούλιο συνεδριάζει υποχρεωτικά μία 
(1) φορά το μήνα. 

Συνεδριάζει όμως και όταν οι υποθέσεις του Οργανι¬ 
σμού το απαιτούν. 

Το Διοικητικό Συμβούλιο συγκαλεί σε συνεδρίαση ο 
πρόεδρος αυτού με γραπτή πρόσκληση που επιδίδεται 
στα μέλη του διοικητικού συμβουλίου τρεις (3) τουλάχι¬ 
στον μέρες πριν από την ημέρα που ορίζεται για τη συνε¬ 
δρίαση. 

Στην πρόσκληση αναγράφονται και τα θέματα που θα 
συζητηθούν. Σε εξαιρετικές και επείγουσες περιπτώσεις 
το Συμβούλιο του Οργανισμού μπορεί να συνεδριάζει την 
ίδια μέρα που κοινοποιείται η πρόσκληση στην οποία θα 
αναφέρεται και ο λόγος που η συνεδρίαση γίνεται επει¬ 
γόντως. 

Για την πρόσκληση των μελών του Διοικητικού Συμ¬ 
βουλίου προκειμένου να επιτευχθεί η απαιτούμενη 
πλειοψηφία και για να είναι εκτελεστές οι αποφάσεις 
κ.λ.π. εφαρμόζονται αντίστοιχα οι διατάξεις του Δημο¬ 
τικού και Κοινοτικού Κώδικα που ισχύουν για το Δημο¬ 
τικό Συμβούλιο. 

Στις συνεδριάσεις του Δ.Σ. καλούνται κατά περίπτωση 
και οι Πρόεδροι των μορφωτικών συλλόγων του Δήμου. 
Έχουν δικαίωμα λόγου, όχι ψήφου. 

Άρθρο 10 

ΑΡΜΟΔΙΟΤΗΤΕΣ Δ.Σ. 

Το Δ.Σ. αποφασίζει για το πρόγραμμα δράσης, και προ¬ 
τείνει ενδεχόμενες νέες προσεγγίσεις σε θέματα πολιτι¬ 
σμού και τοπικής πολιτιστικής ανάπτυξης. 

• Εγκρίνει τον προϋπολογισμό, Απολογισμού και ισολο¬ 
γισμό του Π. Ο .Δ. Ε., τον στέλνει στο Δημοτικό Συ μβούλιο για 
ψήφιση και τον εφαρμόζει αφού εγκριθεί αρμοδίως. 

• Αποφασίζει για την αποδοχή δωρεών, κληρονομιών, 
κληροδοσιών, ανακήρυξη ενεργειών και δωρητών. 


• Εκλέγει τα μέλη της Εκτ. Επιτροπής τακτικά και ανα¬ 
πληρωματικά. 

• Ορίζει τις επί μέρους Εφορίες. 

Γ ια την καλύτερη λειτουργία των εφοριών προτείνεται, 
ο έφορος να έχει το δικαίωμα να επιλέγει δύο (2) άτομα 
εκτός Π.Ο.Δ.Ε.,για την καλύτερη λειτουργία της εφορίας. 

• Συντάσσει τον Ο. Ε.Υ. 

• Συντάσσει τον κανονισμό Οργάνωσης και λειτουρ¬ 
γίας του Π.Ο.Δ.Ε. Ασκεί εποπτεία και τον έλεγχο συνολι¬ 
κά στον Π.Ο.Δ.Ε. για την εκπλήρωση των σκοπών του. 

• Πραγματοποιεί τις απαραίτητες ενέργειες και δρά¬ 
σεις σύμφωνα με τις διατάξεις του Δ.Κ.Κώδικα. 

• Η ιδιότητα του Προέδρου και των μελώντου Δ.Σ. είναι 
άμισθοί, εκτός των εξόδων κινήσεως που δικαιούνται. 

Άρθρο 11 

ΑΡΜΟΔΙΟΤΗΤΕΣ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ 

Η Ε.Ε. υλοποιεί τις αποφάσεις του Δ.Σ. 

Αποφασίζει για την ανάθεση έργων, προμηθειών και ερ¬ 
γασιών σύμφωνα με τις διατάξεις του Δ.Κ.Κ. αφού έχουν 
την έγκριση του Δ.Σ. 

Καταρτίζει την πολιτιστική ανάπτυξη του Οργανισμού 
και το ετήσιο πρόγραμμα δράσης αυτού που υποβάλλει 
προς έγκριση στο Δ.Σ. 

Προσλαμβάνειτο απαιτούμενο προσωπικό σύμφωνα με 
τις διατάξεις του Δ.Κ.Κ. και υποβάλλει προς έγκριση την 
απόφασή του στο Δ.Σ. 

Συντάσσει τον ετήσιο προϋπολογισμό και απολογισμό 
και τον υποβάλλει για έγκριση στο Δ.Σ. 

Διαχειρίζεται την περιουσία του Π.Ο.Δ.Ε. 

Άρθρο 12 
ΠΡΟΕΔΡΟΣ Δ.Σ. 

Εκπροσωπεί δικαστικώς και εξωδίκως τον οργανισμό 
ενώπιον κάθε δικαστικής διοικητικής ή άλλης Αρχής και 
στους τρίτους σε όλες τις σχέσεις του οργανισμού. 

Συγκαλεί τις τακτικές και έκτακτες συνεδριάσεις του 
Δ.Σ. διευθύνει αυτό και γενικά προΐσταται αυτών. Επίσης 
συντάσσει τα θέματα ημερήσιας διάταξης για τις συνε¬ 
δριάσεις. 

Επιμελείται την εκτέλεση των αποφάσεων του Δ.Σ και 
της Ε.Ε. 

Υπογράφει με τον Γ.Γ. τα έγγραφα, τα γραμμάτια εί¬ 
σπραξης, εντάλματα πληρωμής και λοιπά αξιόγραφα. 

Επιμελείται γενικά για την εφαρμογή του καταστατικού, 
και των κανονισμών του οργανισμού. 

Άρθρο 13 
Ο ΑΝΤΙΠΡΟΕΔΡΟΣ 

Ο Αντιπρόεδρος αναπληρώνει τον Πρόεδρο σε όλα τα 
καθήκοντα των αρμοδιοτήτωντου, ότανο Πρόεδρος αδυ¬ 
νατεί να τα ασκήσει για οποιοδήποτε λόγο. 

Άρθρο 14 

ΓΕΝΙΚΟΣ ΓΡΑΜΜΑΤΕΑΣ 

Ο Γεν. Γραμματέας είναι υπεύθυνος με τον Διοικητικό 
Γ ραμματέα για την τήρηση των βιβλίων, πρακτικών συνε- 
δριάσεωντου Δ.Σ. και της Ε.Ε., βιβλίου εισερχομένων και 
εξερχομένων εγγράφων και γενικά για την τήρηση του 
αρχείου του Π.Ο.Δ.Ε. 

Φυλάσσει την σφραγίδα του Π.Ο.Δ.Ε. 

Συντάσσει τα πρακτικά των συνεδριάσεων του Δ.Σ. και 
της Ε.Ε. 

Υπογράφει με τον Πρόεδρο κάθε έγγραφο. 

Είναι αρμόδιος για τη λειτουργία του Π.Ο.Δ.Ε. 

Άρθρο 15 

ΔΙΟΙΚΗΤΙΚΟΣ ΓΡΑΜΜΑΤΕΑΣ 

Ο Διοικητικός Γραμματέας επιλαμβάνεται όλων των 
ενεργειών για τη συγκρότηση του Δ.Σ. και της Ε.Ε. 

Αναπληρώνει τον Γεν. Γραμματέα σε όλη την έκταση 
των αρμοδιοτήτων του, όταν αυτός απουσιάζει ή κωλύε¬ 
ται. 

Άρθρο 16 

ΜΕΛΗ ,Ε. 

Τα υπόλοιπα δύο μέλη της Ε.Ε. μετέχουν στις συνε¬ 
δριάσεις της Ε. Ε. και εκτελού ν ειδικά καθήκοντα που τους 
αναθέτουν. 

Άρθρο 17 
ΠΕΡΙΟΥΣΙΑ 

Περιουσία του Ν.Π.Δ.Δ. του Πολιτιστικού Οργανισμού 
Δήμου Ελασσόνας (Π.Ο.Δ.Ε.) είναιτο σύνολο της περιου¬ 
σίας που έχει αποκτήσει από της σύστασής του (23-12- 
1992) μέχρι σήμερα και κάθε περιουσιακό στοιχείο που 
θα αποκτήσει από δωρεές, αγορές κ.λ.π. 

Άρθρο 18 

ΜΕΤΑΒΑΤΙΚΕΣ ΔΙΑΤΑΞΕΙΣ 

Η θητεία του Διοικητικού Συμβουλίου του Π.Ο.Δ.Ε. που 
θα εκλεγεί, μετάτηντροποποίησητηςυπ’αριθμ. 132/1992 
απόφασης του Δημοτικού Συμβουλίου Ελασσόνας, της 
συστατικής πράξης, θα είναι μέχρι 31-12-2000. Κατόπιν 
θα είναι διετής. 

Ο Εσωτερικός κανονισμός λειτουργίας του Π.Ο.Δ.Ε. θα 
ψηφισθεί και θα επικυρωθεί από το Δημοτικό Συμβούλιο. 

Ακροτελεύτειο Άρθρο 

Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του προϋπολογι¬ 
σμού του Δήμου Ελασσόνας, το ύψος της οποίας ανέρ¬ 
χεται για το έτος 2000 στο ποσό των 60.000.000 δραχ¬ 
μών για το οποίο έχει εγγράφει πίστωση στον Κ.Α. 
212.9α. Για δε τα έτη 2001,2002,2003. και 2004 δαπάνη 
αντίστοιχα ανά έτος 60.000.000 δρχ., 60.000.000 δρχ., 
60.000.000 δρχ. και 60.000.000 δρχ. γιατις οποίες θα εγ- 
γραφούν αντίστοιχες πιστώσεις στους αντίστοιχους κω¬ 
δικούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 10 Ιανουάριου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
Γ. ΜΠΟΥΚΗΣ 


Αριθ. 9021 (3) 

Τροποποίηση της 1220/1999 απόφασης Γενικού Γραμμα¬ 
τέα Περιφέρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 277 του Π.Δ. 410/95 
(Δ.Κ.Κ.). 

2. Την αριθμ. 5972/13-8-1998 απόφαση του Γενικού 
Γραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής «Με Εντολή Γενι¬ 
κού Γ ραμματέα» αποφάσεων, εγγράφων, και άλλων πρά¬ 
ξεων στον Γ ενικό Διευθυντή, στους Προϊσταμένους Διευ¬ 
θύνσεων και Προϊσταμένους Τμημάτων και Γ ραφείων των 
Υπηρεσιών της Περιφέρειας». 

3. Την αριθμ. 1220/29-7-1999 απόφασή μας με την 
οποία τροποποιήθηκε το αριθμ. 176/1993 Π.Δ/γμα Σύ¬ 
στασης της Δημοτικής Επιχείρησης Ύδρευσης Αποχέ¬ 
τευσης Αγίου Νικολάου, αποφασίζουμε: 

Τροποιούμε την αριθμ- 1220/99 απόφαση με την οποία 
τροποποιήθηκε το αριθμ. 176/1993 Π.Δ/γμα Σύστασης 
της Δημοτικής Επιχείρησης Ύδρευσης Αποχέτευσης Αγί¬ 
ου Νικολάου όπως παρακάτω: 

άρθρο 3 παρ. 1 α)περ. 3. από τρεις (3) Δημότες που ορί¬ 
ζονται με τους αναπληρωτές τους από το Δημοτικό Συμ¬ 
βούλιο και β) προσθέτουμε περ. 5 από ένα (1) εκπρόσωπο 
του Συλλόγου Εργαζομένων της Επιχείρησης. 

Κατά τα λοιπά ισχύει η αριθμ. 1220/99 απόφασή μας. 

Από τις διατάξεις της απόφασης αυτής δεν προκαλείται 
δαπάνη στον προϋπολογισμό του Δήμου έτους 1999. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Άγιος Νικόλαος, 31 Δεκεμβρίου 1999 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ ( 4 ) 

Στην 1220/29-7-99 απόφαση Γ. Γ. Περιφέρειας Κρήτης, 
Τροποποίηση του 176/1993 Π.Δ/τος «Σύσταση Δημοτικής 
Επιχείρησης Ύδρευσης Αποχέτευσης Αγίου Νικολάου» 
που δημοσιεύτηκε στο ΦΕΚ 1637/20-8-99 τεύχος Β’ διορ¬ 
θώνεται στο άρθρο 3 παρ. 1 από το εσφαλμένο «Η Δημο¬ 
τική Επιχείρηση Διοικείται από πενταμελές Διοικητικό 
Συμβούλιο», στο ορθό «Η Δημοτική Επιχείρηση Διοικείται 
από εννεαμελές Διοικητικό Συμβούλιο». 

(Από την Περιφέρεια Κρήτης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































